**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** LIVARNA GORICA d. o. o.

**Naprava / lokacija:** naprava za taljenje in litje sive litine s proizvodno zmogljivostjo taljenja 68 ton na dan Cesta IX. korpusa 116, 5250 Solkan

**Datum pregleda:** 12.4.2021, 14. 5. 2021

**Okoljevarstveno dovoljenje(OVD) številka:**

* 35407-37/2006-58 z dne 14.12.2009 spremenjeno z odločbami o spremembi dovoljenja
* številka 35407-45/2010-27 z dne 20.4.2011,
* številka 35406-40/2012-2 z dne 29.10.2012,
* številka 35406-7/2014-8 z dne 2.10.2014

**Usklajenost z OVD:**

V skladu z letnim planom dela inšpekcije je bil opravljen redni nadzor obratovanja naprave, ki

lahko povzroča onesnaževanje večjega obsega.

Zavezanec zagotavlja izvajanje obratovalnih monitoringov emisije snovi v zrak ter

obremenjevanja okolja s hrupom. Izmerjene emisije snovi v zrak ne presegajo z

okoljevarstvenim dovoljenjem dovoljenih vrednosti. Vir okolja s hrupom zaradi izvajanja

dejavnosti ne obremenjuje čezmerno. Površinske odpadne vode iztekajo v javno kanalizacijo

preko lovilcev olj. Za hlajenje talilnih peči se uporablja zaprt hladilni sistem brez iztoka odpadne

hladilne vode v okolje. Zavezanec kot vložek uporablja odpadne kovine pridobljene v RS in EU.

Z dobavitelji iz EU so sklenjene pogodbe, ki vključujejo določbo o prevzemu odpadka nazaj v

primeru nezmožnosti njegove predelave. Odpadne surovine so skladiščene v za to namenjenih

boksih. Za vsako pošiljko odpadka izvedejo analizo glede kemične sestave in morebitnih

prisotnosti nečistoč. V dejavnosti nastale odpadke ločeno zbirajo, začasno skladiščijo na

urejenih zbirnih mestih in oddajajo pooblaščenim zbiralcem oziroma obdelovalcem odpadkov.

Zavezanec zagotavlja vodenje evidence ravnanja z odpadki in evidence predelave odpadkov

ter redno poroča. Razsvetljava objekta za oglaševanje ni v uporabi.

V okviru pregledanega so bile ugotovljene manjše neskladnosti glede ravnanja z odpadki,

katere je zavezanec po opozorilu odpravil.

**Zaključki / naslednje aktivnosti:**

Postopek inšpekcijskega nadzora v zadevi je zaključen.